***Приложение 2.9***

**Образец на независим доклад за**

**фактически констатации и работно задание за проверка на разходите по**

**административен договор за предоставяне на безвъзмездна финансова помощ по Програма „Конкурентоспособност и иновации в предприятията“ 2021-2027**

Съдържание

I. Работно задание за проверка на разходите по АДМИНИСТРАТИВен договор за ПРЕДОСТАВЯНЕ НА безвъзмездна финансова помощ по Програма „КОНКУРЕНТОСПОСОБНОСТ И ИНОВАЦИИ В ПРЕДПРИЯТИЯТА“ 2021-2027

ПРИЛОЖЕНИЕ 1 [: ИНФОРМАЦИЯ ОТНОСНО ПРЕДМЕТА НА ПОТВЪРЖДАВАНЕ НА РАЗХОДИТЕ 5](#_Toc114454149)

II. независим Доклад за фактически констатации относно разходите, декларирани съгласно сключен административен договор за ПРЕДОСТАВЯНЕ НА безвъзмездна финансова помощ по Програма „КОНКУРЕНТОСПОСОБНОСТ И ИНОВАЦИИ В ПРЕДПРИЯТИЯТА“ 2021-2027

***Работното задание се попълва от бенефициента и се съгласува с одитора***

***Независимият доклад се предоставя от одитора***

# 

# **I. Работно задание за проверка на разходите по административен договор за предоставяне на безвъзмездна финансова помощ по Програма „Конкурентоспособност и иновации в предприятията“ 2021-2027.**

# Настоящият документ представлява **Работно задание (РЗ), с което „Бенефициентът” <име на Бенефициента> приема да ангажира „Изпълнител на ангажимент за договорени процедури на проект („Одитор“)” <име на одитора> да извърши проверка на разходи и да изготви доклад във връзка с административния договор за предоставяне на безвъзмездна финансова помощ (АДПБФП) по Програма „Конкурентоспособност и иновации в предприятията“ 2021-2027 < име и номер на договора>. Управляващият орган не е страна по настоящото споразумение.**

**.1 Отговорности на страните по споразумението**

**„Бенефициент” е организацията, която получава безвъзмездното финансиране и която е подписала АДБФП с Управляващия орган.**

* Бенефициентът се ангажира да предостави на одитора пълния пакет документи към Искането за плащане, които попадат в обхвата на одита, съгласно т.5 от настоящото РЗ и приема, че способността на одитора да изпълнява процедурите по настоящото споразумение практически зависи от него.
* Бенефициерът приема, че способността на одитора да извърши изискваните съгласно настоящото РЗ процедури, е ефективно обусловена от предоставянето от страна на бенефициента на пълен и свободен достъп до неговия персонал, счетоводство и друга съответна документация.
* Одиторът следва да извърши предварително договорените процедури, както са изложени в настоящото РЗ, и да предостави на бенефициента независим доклад за фактически констатации.
* Одиторът извършва проверка за констатиране на съответствие (законосъобразност и допустимост) по отношение на всеки разход, включен в искането за плащане.
* Одиторът/член на одиторския екип притежава подходящ сертификат в областта на одита издаден от ……….. е член на < име на организацията издала сертификата >.

**2 Предмет на споразумението**

Предмет на настоящото споразумение е извършване на проверка по ангажимента за договорени процедури във връзка с изпълнение на административния договор за предоставяне на безвъзмездна финансова помощ и всички приложения към него, обхващащ периода < от дата/месец/година до дата/ месец/ година >.

Както финансовата, така и нефинансовата информация, която подлежи на потвърждение от одитора, представлява информация, позволяваща да се удостовери, че всички разходи, заявени от бенефициента за възстановяване са действително извършени и допустими, и са в съответствие с изискванията на регламентите на ЕС и приложимото национално законодателство. В приложение 1 от настоящото РЗ се съдържа преглед на най-важната информация по отношение на АДБФП и ангажимента за договорени процедури.

**3 Основание за споразумението**

Във връзка с изискванията на чл. 13 от Общите условия на АДБФП, бенефициентът се задължава да предостави на Управляващия орган за външен одит на счетоводната документация по проекта, изготвен от регистриран одитор, в подкрепа на заявеното искане за плащане.

**4 Вид и цел на споразумението**

Настоящото представлява споразумение за изпълнение на конкретни предварително съгласувани процедури по отношение потвърждаването на разходи във връзка с АДБФП.

Бенефициентът организира извършването на одитна проверка на изпълнявания от него проект, с цел предоставяне на допълнителна увереност по отношение на законосъобразността на разходите, ефективното и ефикасното изпълнение на дейностите по проекта и спазването на специфичните нормативни правила на ЕС.

Одиторът включва в доклада си заявление за липса на конфликт на интереси между него и бенефициента при изготвянето му.

**5 Обхват на одита**

Одитът трябва да формира констатации и препоръки относно достоверното представяне във всички аспекти на същественост при изпълнение на проекта, в съответствие с международните одиторски стандарти и да включва като минимум изпълнението на следните процедури:

* Изборът за изпълнител по договорите, чрез които се изпълнява проектът, е проведен в съответствие с изискванията на националното законодателство;
* Всички декларирани разходи са реални, действително извършени и допустими, в съответствие с изискванията на регламентите на Европейския съюз, ЗУСЕФСУ, Постановление № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление (ЕФСУ), за програмния период 2021-2027 г., указания и инструкции от Министерство на финансите и други приложими нормативни актове и АДБФП;
* Напредъкът по проекта, в т.ч финансов и физически, е проверен от бенефициента, включително чрез проверка на реално изпълнение на мястото на проекта;
* Налични счетоводни системи и осчетоводявания;
* Първичните счетоводни и други съпътстващи релевантни документи (фактури, приемо - предавателни протоколи, договори и други с еквивалентна доказателствена стойност) са налични, логически обвързани и подкрепящи отчетените допустими разходи по проекта (където е приложимо);
* Спазени са изискванията по отношение на поддържането на адекватна одитна следа и всички дейности по съответния проект са надлежно документирани, като всички документи за разходите се съхраняват и са на разположение на националните и европейските контролни органи при поискване;
* Исканията за плащане, подадени от бенефициента са точни, пълни и са във формат, изискван от Управляващия орган;
* Проверка за наличие на приходи от дейността (в случай, че е приложимо).

В обхвата на проверката одиторът задължително извършва проверка за съответствие относно законосъобразност на процедурите за възлагане на обществени поръчки, подписаните договори и анексите към тях, ако има такива. Този последващ контрол се осъществява за спазването на приложимите нормативни актове по отношение на всички процедури, свързани с възлагането на всички видове дейности по проекта.

Като минимум одиторът е задължен да извърши оценка за съответствие относно законосъобразността, вземайки предвид приложимото законодателство, предмета и характера на дейностите, включени в одобрения проект, както и всички документи по Програма „Конкурентоспособност и иновации в предприятията“ 2021-2027, като указания, наръчници насоки, ръководства, вътрешни правила и други.

В обхвата на проверката по ангажимента за договорени процедури не следва да бъдат включвани проверката за законосъобразност на процедурата за избор на одитор по проекта и разходите за възнаграждение на одитора по сключения договор.

Констатациите и препоръките на одитора от проверката по ангажимента за договорени процедури се документират с /Независим доклад за фактически констатации относно разходите, декларирани съгласно сключен административен договор за предоставяне на безвъзмездна финансова помощ по Програма „Конкурентоспособност и иновации в предприятията“ 2021-2027.

Докладът от извършен ангажимент за договорени процедури се изготвя в съответствие с Международен стандарт за свързани по съдържание услуги (МСССУ) 4400 (преработен). В него следва да се включи ясно описание на констатираните пропуски, без да се дава одиторско мнение.

Пропуските, установени от страна на одиторите, следва да бъдат представени в доклада по начин, който да позволи на УО, Счетоводния орган, Одитния орган и други контролни органи да идентифицират и оценят проблемите, в случай че такива са налице.

Независимият доклад за фактически констатации, придружаващ искане за окончателно плащане, обхваща всички разходи, които са декларирани за възстановяване в предходни искания за плащане.

**1.6. Други термини**

Бенефициентът и одиторът могат да използват тази точка да добавят други специфични термини.

**За бенефициента: За одитора:**

**/име и подпис/ /име и подпис/**

## Приложение 1: ИНФОРМАЦИЯ ОТНОСНО ПРЕДМЕТА НА ПОТВЪРЖДАВАНЕ НА РАЗХОДИТЕ [ Таблицата се попълва от бенефициента и се прикачва като приложение 1 към Работното задание, за да се използва от одитора]

|  |  |
| --- | --- |
| ИНФОРМАЦИЯ ОТНОСНО ПРЕДМЕТА НА ПОТВЪРЖДАВАНЕ НА РАЗХОДИТЕ | |
| Номер и дата на административния договор за безвъзмездна помощ |  |
| Име на административния договор за безвъзмездна помощ |  |
| Държава |  |
| Бенефициент | <пълното име и адрес на бенефициента според Договора > |
| Начална дата на проекта |  |
| Крайна дата на проекта |  |
| Обща стойност на допустимите разходи по договор |  |
| Максимална стойност на безвъзмездната помощ |  |
| Процент на безвъзмездната помощ |  |
| Обща стойност на допустимите разходи по отчет |  |
| Стойност на безвъзмездната помощ по отчет |  |
| Размер на авансово получени суми  *(ако е приложимо)* |  |
| Размер на получени суми по искания за междинно плащане  *(ако е приложимо)* |  |
| Стойност на искането за плащане |  |
| Управляващ орган |  |
| Одитор | <име и адрес на одиторската фирма и име/позиция на одитора/ите > |

## Примерен модел на доклад за фактически констатации

II. независим Доклад за фактически констатации относно разходите, декларирани съгласно сключен административен договор за ПРЕДОСТАВЯНЕ НА безвъзмездна финансова помощ по Програма „КОНКУРЕНТОСПОСОБНОСТ И ИНОВАЦИИ В ПРЕДПРИЯТИЯТА“ 2021-2027.

**на ……………………. (име на бенефициента)**

**1) Обща информация**

1.1 Дата на издаване на доклада.

1.2 Пореден номер на доклада.

1.3 Номер на искане за плащане, за което се отнася доклада.

1.4 Програма, по която се финансира проекта.

1.5 Номер и наименование на проверявания проект.

1.6 Източници и размер на финансиране на проекта (общ размер на разходите по проекта, в т.ч. БФП и собствено съфинансиране).

1.7 Период, в който е извършена проверката по ангажимента.

1.8 Одитор/одиторски екип, извършил ангажимента.

**2) Кратко изложение и общо описание на:**

2.1 Цел на ангажимента.

2.2 Обхват и обект на проверката.

2.3 Таблица с всички констатации и препоръки във връзка с тях, групирани по същественост.

КОНСТАТАЦИИ И ПРЕПОРЪКИ ОТ ОДИТЕН АНГАЖИМЕНТ[[1]](#footnote-1)

|  |  |
| --- | --- |
| КОНСТАТАЦИИ ОТ ИЗВЪРШЕНИЯ ОДИТЕН АНГАЖИМЕНТ | ПРЕПОРЪКИ |
| СЪЩЕСТВЕНИ КОНСТАТАЦИИ | |
|  |  |
|  |  |
| ВТОРОСТЕПЕННИ КОНСТАТАЦИИ | |
|  |  |
|  |  |
| НЕСЪЩЕСТВЕНИ КОНСТАТАЦИИ | |
|  |  |
|  |  |

2.4 Подробна рекапитулация на отчетените допустими разходи по проекта и исканата от бенефициента сума.

**3) Основа за изпълнение на ангажимента**

3.1 Сключен договор за № …....от....................г. след проведена процедура за избор на изпълнител (посочва се вида на процедурата и нейния предмет).

3.2 Цитиране на стандартите, по които е извършен ангажиментът.

**4) Обхват на проверката**

4.1 Подробно описание на изпълнените процедури.

4.2 Списък с основните прегледани документи.

4.3 Таблично приложение с проверяваните разходи, съдържащо най-малкото описание, стойност и допустимост на разхода (допустим/недопустим).

4.4 Потвърждение от одитора, че с извършените от него процедури е покрил зададения обхват на одитната проверка.

**Д) Установени пропуски, изводи и препоръки (дават се описание на установения пропуск, същественост, описание на риска, ако пропускът не бъде коригиран и препоръка за неговото отстраняване)**

5.1 Описание на установените пропуски и направените препоръки за тях, както и направения коментар от страна на ръководството на проекта/бенефициента и предприетите действия за тяхната реализация (посочват се изпратените вътрешни писма, ако има такива, до ръководството на проекта/бенефициента с направени констатации за слабости, пропуски и грешки и респ. препоръки за отстраняване и подобрение).

5.2 Описание на слабости с финансово влияние, установени от одитора.

**Е) Друга релевантна информация (по преценка на одитора)**

С уважение,

**<дата месец година >**

**<Име и подпис на одитора>**

**Приложение 1: ИНФОРМАЦИЯ ОТНОСНО ПРЕДМЕТА НА ПОТВЪРЖДАВАНЕ НА РАЗХОДИТЕ**

1. ***Съществени констатации*** – установени недостатъци, които имат пряко отражение върху верифицирането на разходите. Такива констатирани пропуски могат да доведат до финансови корекции и необходимост от възстановяване на средства от бенефициента. Тези недостатъци изискват вземането на незабавни решения и предприемането на конкретни дейности от бенефициента, които са насочени към промяна/засилване на контролните дейности от самия бенефициент.

   ***Второстепенни констатации*** – установени недостатъци, които при определени обстоятелства може да окажат влияние върху допустимостта на разходите, респ. на размера на средства от ЕФСУ, които следва да се възстановят от ЕК. Такива недостатъци могат да се отстранят от бенефициента.

   ***Несъществени констатации*** –добри практики, оптимизиране на дейността, т.е. тези констатации нямат пряко отражение върху допустимостта на предоставените средства. Тези недостатъци имат формален характер. [↑](#footnote-ref-1)